Bees Roux kry opgeskorte vonnis vir strafbare mansslagDie Blou Bul-stut, Bees Roux, Woensdag in die Pretoria landdroshof saam met sy vriendin, Carien du Toit. Foto: SAPA Die Blou Bul-stut Bees Roux het ingevolge ‘n pleitooreenkoms ŉ opgeskorte vonnis ontvang nadat hy skuldig gepleit het aan strafbare mansslag, berig EWN. Roux se saak is sedert Woensdag uitgestel nadat die verdediging en die staat aangekondig het hulle is besig met onderhandelings. Roux is aangekla van die moord op sers Ntshimane Johannes Mogale (38) van die Tshwane-metropolisie. Roux het glo in die vroeë oggendure van 27 Augustus verlede jaar Mogale met sy kaal hande doodgemaak nadat hy na bewering deur die metropolisie afgetrek is vir dronkbestuur. Roux sal glo ŉ finansiële bydrae maak van R750 000 maak aan Mogale se familie. Die hof en Mogale se familie het Roux se verduideliking en verskoning aanvaar. Die regter het Mogale se vrou geskakel om te vra of sy gelukkig is met die uitkoms van die saak.